section_heading: Povijest
paragraph_text: Akademski zbor Filozofskog fakulteta u Zagrebu osnovan je u travnju 2010. godine. U prvoj sezoni nakon osnutka, Zbor je sudjelovao na 1. natjecanju hrvatske tradicijske vokalne glazbe – Zagreb 2011., te osvojio drugo mjesto i srebrnu plaketu u kategoriji klasičnih folklornih zborova. Iste sezone, Filozofski fakultet Sveučilišta u Zagrebu dodijelio je Concordiji discors godišnju nagradu Franjo Marković za doprinos umjetničkomu djelovanju na Fakultetu za akademsku godinu 2010./2011.